Preview 1Q23 กลุ่มผู้ค้าปลีกสินค้าตกแต่งบ้าน
18 เมษายน 2566

Preview 1Q23 กลุ่มผู้ค้าปลีกสินค้าตกแต่งบ้าน
เราคาดว่ากำไร 1Q23 ของผู้ค้าปลีกอุปกรณ์ตกแต่งบ้าน จะเพิ่มขึ้น 26.6% QoQ เป็น 2.7 พันลบ. โดยได้รับแรงหนุนจากอัตรากำไรที่เพิ่มขึ้น แต่จะลดลง 13.8% YoY จากค่าใช้จ่ายในการขายและบริหาร (SG&A) ที่สูงขึ้น และอัตรากำไรที่หดตัวลง YoY
เราคาดว่า HMPRO จะรายงานการเติบโตของกำไรที่แข็งแกร่ง YoY ใน 1Q23 ที่ 6.4% จากรายได้ค่าเช่าและอัตรากำไรขั้นต้นที่น่าจะปรับดีขึ้น YoY ขณะที่ GLOBAL มีแนวโน้มที่จะรายงานการเติบโตของกำไรที่ 61.5% QoQ และ DOHOME พลิกจากผลขาดทุนสุทธิที่ 51 ลบ. สาเหตุหลักมาจากยอดขายที่เติบโตขึ้นและการขยายตัวของอัตรากำไรขั้นต้น อย่างไรก็ตาม เราคาดว่าบริษัทดังกล่าวจะมีกำไรลดลง YoY ที่ 48.7% และ 26.3% จากฐานที่สูงในปีที่แล้ว และอัตรากำไรที่ลดลงจากราคาสินค้าที่เพิ่มขึ้นและราคาเหล็กที่ลดลง ประมาณการกำไรรวมของกลุ่มธุรกิจนี้ใน 1Q23 อยู่ที่ 1.06 หมื่นลบ. ลดลง 0.4% YoY คิดเป็น 22.4% ของประมาณการกำไรรวมปี 2023 ของเรา
แนวโน้ม 2Q23
การเลือกตั้งทั่วไปที่กำลังจะเกิดขึ้นในเดือน พ.ค. จะหนุนอุปสงค์การบริโภคภายในประเทศ อย่างไรก็ตาม มีแนวโน้มจะถูกหักล้างจากการชะลอตัวของการใช้จ่ายในโครงการภาครัฐ ขณะที่อุปสงค์วัสดุก่อสร้างมักจะชะลอตัวลงในช่วงวันหยุดยาว เราคาดว่า 2Q23 จะอ่อนตัวลงตามฤดูกาล แม้ว่าเราจะมีมุมมองเชิงบวกต่ออัตรากำไรที่ปรับดีขึ้นใน 2Q23 จากสัดส่วนยอดขายสินค้าตราห้างที่เพิ่มขึ้นและการลดลงของสต็อกสินค้าที่มีต้นทุนสูง
เราคาดว่า GLOBAL และ DOHOME จะรายงานกำไรที่อ่อนตัวลงใน 2Q23 ส่วน HMPRO จะรายงานกำไรที่ปรับดีขึ้น เราคงมุมมองว่า DOHOME น่าจะรายงานการเติบโตของกำไรที่แข็งแกร่งที่สุดที่ 110% YoY ตามด้วย HMPRO (+11.3% YoY) และ GLOBAL (+9.2% YoY)
มุมมอง KS
เราคงมุมมองเชิงบวกต่อกลุ่มพาณิชย์ โดยเลือก DOHOME เป็นหุ้นเด่นของเราในกลุ่มผู้ค้าปลีกอุปกรณ์ตกแต่งบ้าน โดยเราคาดว่า DOHOME จะรายงานกำไรที่แข็งแกร่งที่สุดในปี 2023 ตามมาด้วย HMPRO และ GLOBAL เราคงคำแนะนำ “ซื้อ” ต่อผู้ค้าปลีกอุปกรณ์ตกแต่งบ้านทั้ง 3 ราย พร้อมราคาเป้าหมายใหม่ที่ 17.3 บาท สำหรับ HMPRO และ GLOBAL ที่ 21.4 บาท ส่วนของ DOHOME อยู่ที่ 16.7 บาท เราเชื่อว่าผลกระทบเชิงลบของราคาสินค้าที่เพิ่มขึ้นจะเริ่มลดลง และคาดว่าจะเห็นการเติบโตของกำไรจากการฟื้นตัวของการบริโภคภายในประเทศ
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #COMMERCE